আমেৰিকা আৰু মেক্সিকোৰ মাজত আৱদ্ধ শৰণাৰ্থীসকলৰ মৰ্মন্তুদ জীৱন কাহিনী বৰ্ণাইছে এই ছবিয়ে। উত্তৰ আমেৰিকাৰ সীমান্তৱৰ্তী ৰিঅ' গ্ৰেণ্ড নদীৰ পাৰত উদ্ধাৰ হৈছে পিতা-পুত্ৰীৰ মৃতদেহ।
আমেৰিকা আৰু মেক্সিকোৰ মাজত আৱদ্ধ শৰণাৰ্থীসকলৰ অৱস্থা দিনক দিনে শোচনীয় হৈ গৈ আছে। এখন দেশৰ পৰা আন এখন দেশলৈ যোৱাৰ সময়ত এনে বহুতো কৰুণ দৃশ্যই শিৰোনাম দখল কৰিছে। বুকু কঁপিছে অলেখজনৰ। (ফটোঃAP)
এই ঘটনাটো তেনেকুৱাই। উত্তৰ আমেৰিকাৰ সীমাৰ সৈতে সংলগ্ন ৰিঅ' গ্ৰাণ্ড নদীৰ পাৰত এজন পিতা আৰু তেওঁৰ কন্যাৰ মৃতদেহ উদ্ধাৰ কৰা হৈছে। এই ছবিখনে তিনিবছৰৰ আগৰ আয়লান কুৰ্দীৰ সেই ছবিলৈ মনত পেলায় য'ত এজন তিনি বছৰীয়া শিশুৰ মৃতদেহ সমদ্ৰ পাৰত ওপৰমুৱাকৈ উদ্ধাৰ কৰা হৈছিল। (ফটোঃAP)
ছবিত দেখা গৈছে ২বছৰীয়া কন্যাগৰাকীৰ মুৰটো পিতৃৰ টি-শ্বাৰ্টৰ ভিতৰত আছে। হয়তো জীৱনৰ অন্তিম মুহূৰ্তকেইটাত পিতা-পুত্ৰীয়ে পৰস্পৰক সাৱটি ধৰিছিল। (ফটোঃAP)
লা জৰ্নাডা নামৰ বাতৰি কাকতখনত প্ৰকাশিত খবৰ অনুসৰি ২৩বছৰীয়া অস্কাৰ আলবাৰ্ট' মাৰ্টিজ ৰমিৰেজ এইকাৰণে হতাশ হৈ পৰিছিল যে তেওঁৰ পৰিয়ালে শৰণ লাভ কৰিবলৈ আমেৰিকাৰ বিষয়াসকলৰ ওচৰত হাজিৰ হ'বলৈ অসমৰ্থ। এনেকুৱা হতাশা, দোমোজাৰ মাজতেই তেওঁ নিজৰ কন্যা ভেলেৰিয়াৰ সৈতে দেওবাৰে নদীৰ ফালে আগুৱাই গৈছিল। (ফটোঃAP)
এলবাৰ্ট'ই কন্যাক নদীৰ ওচৰত আমেৰিকাৰ তটত থিয় কৰাই পত্নী তানিয়া ভেনেচা অবলচক আনিবলৈ ঘুৰি যাবলৈ লৈছিল। কিন্তু দূৰৈৰ পৰাই তেওঁ দেখা পাইছিল কণমানিজনীয়ে পানীত জপিয়াই দিছে। তেওঁ দৌৰি আহি ভেলেৰিয়াক থাপ মাৰি ধৰে কিন্তু পানীৰ সোঁতে তেওঁলোকক বহুদূৰলৈ উটুৱাই নিয়ে। (ফটোঃAP)
বাতৰি এজেন্সী এপিৰ মতে অলবাৰ্ট'ৰ মাতৃ ৰমিৰেজে কয়, মই সকলোকে যাবলৈ মানা কৰিছিলো কিন্তু তেওঁলোকে নুশুনিলে। ছোৱালীজনীয়ে জাপ মাৰি অলবাৰ্ট'ক ধৰিবলৈ চেষ্টা কৰিছিল কিন্তু তেতিয়ালৈ তাই বহু দূৰলৈ উটি গৈছিল। বাহিৰলৈ ওলাই আহিব নোৱাৰিলে। অলবাৰ্ট'ই তাইক নিজৰ টি-শ্বাৰ্টৰ ভিতৰত ভৰাই ল'লে, মোৰ লাগিছে তেওঁ হয়তো নিজকে কৈছিল আমি এতিয়া একেলগে যাবগৈ লাগিব! (নাতিনীয়েকৰ পুতলা দেখুৱাই অলবাৰ্ট'ৰ মাতৃ, ফটোঃAP)
মেক্সিকোৰ ৰাষ্ট্ৰপতি আন্দ্ৰেচ মেনুৱেল লৌপেজ অবৰাডৰে মঙলবাৰে এক প্ৰেছ বাৰ্তাত এনেধৰনৰ ঘটনাক দুৰ্ভাগ্যজনক আখ্যা দিয়ে। উল্লেখযোগ্য যে শেহতীয়াকৈ ভাৰতীয় মূলৰ ৭বছৰীয়া এগৰাকী কন্যা এৰিজ'নাৰ মৰুভূমিত মৃত্যু। (ফটোঃAP)
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
